*Tämä artikkeli käsittelee vuonna 1996 syntynyttä jääkiekkohyökkääjää. Vuonna 1995 syntyneestä jääkiekkopuolustaja Atte Mäkisestä on eri artikkeli.*

**Atte Mäkinen** (s. 27. huhtikuuta 1996 Vantaa) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla HockeyEttan-joukkue Linden Hockeyssa. Hän on pelipaikaltaan vasen laitahyökkääjä. Mäkisen identtinen kaksoisveli Miro on pelannut lähes koko uransa ajan Aten joukkuetoverina.

Ura
---

### Seuraura

Mäkinen on Kiekko-Vantaan kasvatti. Hän siirtyi juniorina sittemmin Jokereihin, jossa Mäkinen voitti kolme peräkkäistä B-nuorten Suomenmestaruutta vuosina 2012, 2013 ja 2014. Hän kuului kaudella 2012–2013 Jokereiden B-nuorten kapteenistoon.

Elokuussa 2014 Mäkinen teki kaksoisveljensä Miron kanssa kaksivuotisen KHL-sopimuksen Jokereiden kanssa. Seura lainasi heidät samalla Mestis-joukkue Kiekko-Vantaaseen, jossa Atte Mäkinen pelasi kauden 2014–2015 aikana yhdeksän runkosarjaottelua tehden yhden maalin. Hän pelasi kautensa kuitenkin suurimmaksi osaksi Jokereiden A-nuorissa.

Elokuussa 2015 Jokerit lainasi Mäkiset Mikkelin Jukureihin. Tammikuun 2016 lopulla Jokerit kuitenkin kutsuivat heidät KHL-vahvuuteensa paikkaamaan loukkaantumisia. He tekivät KHL-debyyttinsä 1. helmikuuta 2016 vieraissa SKA Pietaria vastaan. Atte merkittiin joukkueensa nelosketjun oikeaan laitaan veljensä Miron sekä Tomi Mäen viereen. Hän sai ottelussa jääaikaa 3.20 minuuttia. Seuraavassa ottelussa 3. helmikuuta 2016 vieraissa Dinamo Riikaa vastaan Mäkinen syötti veljensä Miron tekemän KHL-uran avausmaalin. Atte pelasi Jokereissa viisi runkosarja- ja kaksi playoff-ottelua, joiden jälkeen hän palasi loppukaudeksi 2015–2016 takaisin Jukureihin. Mäkinen voitti kauden päätteeksi Mestiksen mestaruuden.

Huhtikuussa 2016 Mäkinen solmi vuoden jatkosopimuksen Jokereiden kanssa. Hän pelasi kauden 2016–2017 aikana neljä KHL-ottelua, mutta Mäkinen pelasi lähes koko kauden kuitenkin lainalla Kiekko-Vantaassa. Hän oli Mestiksen pudotuspeleissä joukkueen paras pistemies ja maalintekijä tehoilla 6+5=11 sekä jakoi Kiekko-Vantaan sisäisen tehotilaston voiton Frank Gymerin kanssa lukemalla +5. Mäkinen voitti kauden päätteeksi Mestis-hopeaa.

Kaudeksi 2017–2018 Mäkinen teki Kiekko-Vantaan kanssa uuden, vuoden mittaisen sopimuksen. Hänet nimettiin joukkueen varakapteeniksi. Mäkinen pelasi runkosarjassa loukkaantumisen vuoksi kuitenkin vain 16 ottelua. Kaudeksi 2018–2019 hän siirtyi yhdessä veljensä Miron kanssa vuoden mittaisella sopimuksella TUTO Hockeyn riveihin. Mäkinen oli joukkueen neljänneksi paras pistemies tehoilla 11+16=27. Pudotuspeleissä hän jakoi kuudella syöttöpisteellään TuTon sisäisen syöttöpörssin voiton Niko Ahoniemen ja Lassi Kokkalan kanssa. Mäkinen voitti kauden päätteeksi Mestis-pronssia. Mäkinen pelasi kauden aikana myös kaksi SM-liigaottelua lainalla Turun Palloseurassa helmikuussa 2019.

Mäkinen siirtyi kaudeksi 2019–2020 jatkamaan Mestis-uraansa vuoden mittaisella sopimuksella Kokkolan Hermeksen riveihin. Hän oli Suomen Cupissa joukkueen paras maalintekijä kolmella osumallaan Zdeněk Sedlákin kanssa. Runkosarjassa Mäkinen oli Hermeksen sisäisen syöttöpörssin kärjessä ja jakoi sisäisen pistepörssin kärkisijan Riku Sihvosen kanssa, kunnes lokakuussa 2019 hän siirtyi kevääseen 2021 asti ulottuvalla sopimuksella SM-liigajoukkue Porin Ässiin. Joukkueessa pelaa myös Mäkisen kaksoisveli Miro. Atte teki ensimmäisen pääsarjamaalinsa 4. tammikuuta 2020 Mikkelin Jukureita vastaan. Kaikkiaan hänen ensimmäinen täysimittainen pääsarjakautensa toi 41 runkosarjaottelussa tehot 6+6=12.

Kaudeksi 2021–2022 Mäkinen palasi vuoden mittaisella sopimuksella kasvattajaseuransa Kiekko-Vantaan Mestis-joukkueeseen. Kaudeksi 2022–2023 hän siirtyi yhdessä veljensä Miron kanssa Ruotsin toiseksi korkeimmalle sarjatasolle HockeyEttan-joukkue Linden Hockeyn riveihin.

### Maajoukkueura

Mäkinen pelasi alle 18-vuotiaiden MM-kilpailuissa vuonna 2014 ja Ivan Hlinkan muistoturnauksessa vuonna 2013. Hän edusti myös alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2013, joista jälkimmäinen turnaus päättyi kultaan. Yhteensä Mäkinen on pelannut 12 nuorten ja 30 poikien maaottelua.

Muuta
-----

Mäkisen kaksoisveli Miro pelaa Aten joukkuetoverina Linden Hockeyssa. Veljekset ovat pelanneet lähes koko uransa ajan yhdessä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Jokerit | A-SM | 43 | 7 | 8 | 15 | 38 | – | – | – | – | – | U18 | 5 | 0 | 0 | 0 | 2 |
| 2014–2015 | Jokerit | A-SM | 32 | 11 | 14 | 25 | 34 | 6 | 1 | 2 | 3 | 4 |
|  | Kiekko-Vantaa | Mestis | 9 | 1 | 0 | 1 | 25 | – | – | – | – | – |
| 2015–2016 | Jokerit | KHL | 5 | 0 | 1 | 1 | 0 | 2 | 0 | 0 | 0 | 0 |
|  | Jukurit | Mestis | 40 | 7 | 9 | 16 | 20 | 14 | 2 | 1 | 3 | 4 |
| 2016–2017 | Jokerit | KHL | 4 | 0 | 0 | 0 | 0 | – | – | – | – | – |
|  | Kiekko-Vantaa | Mestis | 43 | 10 | 13 | 23 | 53 | 14 | 6 | 5 | 11 | 30 |
| 2017–2018 | Kiekko-Vantaa | Mestis | 16 | 1 | 3 | 4 | 6 | 5 | 0 | 0 | 0 | 4 |
| 2018–2019 | TUTO Hockey | Mestis | 50 | 11 | 16 | 27 | 50 | 11 | 1 | 6 | 7 | 14 |
|  | TPS | SM-liiga | 2 | 0 | 0 | 0 | 0 | – | – | – | – | – |
| 2019–2020 | Hermes | Mestis | 9 | 3 | 8 | 11 | 20 | – | – | – | – | – |
|  | Ässät | SM-liiga | 41 | 6 | 6 | 12 | 32 | – | – | – | – | – |
| 2020–2021 | Ässät | SM-liiga | 42 | 2 | 3 | 5 | 36 | – | – | – | – | – |
| 2021–2022 | Kiekko-Vantaa | Mestis | 49 | 6 | 13 | 19 | 54 | 3 | 1 | 0 | 1 | 4 |
| 3 kautta | yhteensä | SM-liiga | 85 | 8 | 9 | 17 | 68 | – | – | – | – | – |
| 2 kautta | yhteensä | KHL | 9 | 0 | 1 | 1 | 0 | 2 | 0 | 0 | 0 | 0 |
| 7 kautta | yhteensä | Mestis | 216 | 39 | 62 | 101 | 228 | 47 | 10 | 12 | 22 | 56 |

Lähteet
-------

* Atte Mäkinen The Internet Hockey Databasessa (englanniksi)
* Atte Mäkinen Eurohockey-sivustolla (englanniksi)
* Atte Mäkinen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Atte Mäkinen *Elite Prospects*. Everysport Media Group AB.  (englanniksi)
2. ↑  Jokerinelikko suuntaa Vantaalle *Jatkoaika.com*.  23.8.2014. Jatkoaika r.y. Viitattu 4.3.2016.
3. ↑  Jukurit vahvistuu lupaavalla jokerikaksikolla *Jatkoaika.com*.  23.8.2014. Jatkoaika r.y. Viitattu 4.3.2016.
4. ↑  Pöystin kausi ohi – Jokerit kutsuu omia junioreitaan Mestiksestä *Jatkoaika.com*.  31.1.2016. Jatkoaika r.y. Viitattu 4.3.2016.
5. ↑  Kokoonpano Pietarissa *jokerit.com*.  1.2.2021. Jokerit HC Oy.  Arkistoitu 26.8.2021. Viitattu 27.8.2021.
6. ↑  Протокол – Континентальная хоккейная лига *khl.ru*.  1.2.2016. КХЛ. Viitattu 4.3.2016. (venäjäksi)
7. ↑  Протокол - Континентальная хоккейная лига *khl.ru*.  3.2.2016. КХЛ. Viitattu 4.3.2016. (venäjäksi)
8. ↑  Jokereiden ensi kauden runko koossa – jatkuvuus taattu *Jatkoaika.com*.  12.4.2016. Jatkoaika r.y. Viitattu 18.4.2017.
9. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 14.7.2019. (englanniksi)
10. ↑  Kiekko-Vantaalle nippu pelaajasopimuksia – jatkavia ja uusia *Jatkoaika.com*.  23.5.2017. Jatkoaika r.y. Viitattu 23.5.2017.
11. ↑  Roivas, Mikko: Kiekko-Vantaa julkisti kapteenistonsa – Kipparina Pekka Niemimaa *Jatkoaika.com*.  6.9.2017. Jatkoaika r.y. Viitattu 6.9.2017.
12. ↑  Atte Mäkinen palaa kaukaloon – katso kokoonpano *kiekko-vantaa.fi*.  31.1.2018. Kiekko-Vantaa Hockey Oy.  Arkistoitu 18.3.2018. Viitattu 18.3.2018.
13. ↑  TUTOlta vahvistus – Matt Nickerson tekee paluun *Jatkoaika.com*.  19.5.2018. Jatkoaika r.y. Viitattu 22.5.2018.
14. ↑  Elite Prospects - TUTO Hockey *eliteprospects.com*. Everysport Media Group AB. Viitattu 14.7.2019. (englanniksi)
15. ↑  Kolmelle pelaajalle Liiga-debyytti TPS-paidassa! *hc.tps.fi*.  8.2.2019. HC TPS Turku Oy.  Arkistoitu 14.7.2019. Viitattu 14.7.2019.
16. ↑  Atte Mäkinen Hermeksen hyökkäykseen *Jatkoaika.com*.  12.7.2019. Jatkoaika r.y. Viitattu 14.7.2019.
17. ↑  Elite Prospects - Hermes *eliteprospects.com*. Everysport Media Group AB. Viitattu 25.10.2019. (englanniksi)
18. ↑  Atte Mäkinen siirtyy Ässiin *assat.com*.  25.10.2019. HC Ässät Pori Oy. Viitattu 25.10.2019.
19. ↑  Ässät - Jukurit, 4.1.2020 *liiga.fi*.  4.1.2020. Jääkiekon SM-liiga Oy. Viitattu 7.4.2020.
20. ↑  Tervetuloa kotiin, Atte Mäkinen! *kiekko-vantaa.fi*.  26.8.2021. Kiekko-Vantaa Hockey Oy. Viitattu 27.8.2021.
21. ↑  Fredagskaramell! *hockeyettan.se*.  2.9.2022. Hockeyettan. Viitattu 7.2.2023. (ruotsiksi)
22. ↑  Miro Mäkinen *Elite Prospects*. Everysport Media Group AB.  (englanniksi)